LIBER SECUNDUS. 509 



memorabilem multo angustioris temporis periodum, quatenus ad 

 Historiam Angliae ; nimirum ab Unione Rosarum ad Unionem 

 Kegnorum ; spatium temporis quod meo quidem judicio ma- 

 jorem recipit eventuum (quae l raro se ostendunt) varietatem, 

 quam in pari successionum numero uspiam in regno haereditario 

 deprehendere licet. Incipit enim ab adeptione coronas mixta, 

 partim armis, partim jure ; ingressum siquidem ferrum aperuit, 

 stabilimentum attulerunt nuptiae ; secuta igitur sunt tempora 

 illis initiis consentanea ; simillima fluctibus post magnam tem- 

 pestatem tumores et agitationes suas sed absque aliqua immani 

 procella, retinentibus ; atque gubernatoris prudentia, qui unus 

 inter antecessores reges consilio enituit, superatis. Ordine 

 proximus succedit rex, cujus actiones, licet magis impetu 

 quam consilio administrate^ non leve tamen in rebus Europac 

 momentum attulerunt, eas subinde librando et inclinando 

 prout ipsae propendebant. 2 Quo etiam regnante, coepit fieri 

 ingens ilia status ecclesiastici mutatio, qualis raro admodum 

 prodit in theatrum. Secutus est rex minor. Dem tenta- 

 mentum tyrannidis, licet illud brevissimum fuerit, instar fe- 

 bris ephemeras. Dein regnum feminae, extero regi nuptae. 

 Rursus regnum feminae solitariae et coelibis. Hasc omnia de- 

 mum excepit eventus iste faustus et gloriosus ; nimirum 

 hujusce insulae Britannia, a toto orbe divisae, in se unio; per 

 quam vetus illud oraculum JEneae redditum, quod requiem ei 

 prcemonstrabat, 



(Antiquam exquirite matrem) 3 



supra nobilissimas gentes Angliae et Scotiae, in nomine illo 

 Britannia, antiques sues matris, jam convenientes, adimpletum 

 sit ; in pignus et tesseram metae et exitus errorum et pere- 

 grinationis jam reperti. Ita ut quemadmodum corpora pon- 

 derosa jactata, antequam ponant et consistant, trepidationes 

 quasdam experiantur ; eodem modo probabile videtur Divina 

 Providentia factum esse, ut monarchia ista, priusquam in tua 

 Maj estate regiaque tua sobole (in qua spero earn in perpetuum 

 fore stabilitam) consisteret et confirmata esset, has tarn varias 

 mutationes et vicissitudines, tanquam praeludia stabilitatis suae, 

 subiret. 



1 So in the original. We ought probably to read eventorum. J. S. 



2 "In vero che il serenissimo d'Angliaha mostratograndissimo animo e ardire in far 

 la guerra, e molta prudenza e magnanimita in trattar la pace.' Relazione di Marino 

 Cavalli (1546), in Alberi's collection [ser. 1. vol. i. p. 284.]. 



1 Virg. jEn. iii. 96. 



